CELEX: 22012D0006
Language: mt
Date: 2012-02-10 00:00:00
Title: Deċiżjoni tal-Kumitat Konġunt taż-ŻEE Nru 6/2012 tal- 10 ta’ Frar 2012 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim dwar iż-ŻEE

21.6.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 161/10
               
            DEĊIŻJONI TAL-KUMITAT KONĠUNT TAŻ-ŻEE
      Nru 6/2012
      tal-10 ta’ Frar 2012
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II ta’ mal-Ftehim ġie emendat permezz tad-Deċiżjoni tal-Kumitat Konġunt taż-ŻEE Nru 113/2011 tal-21 ta’ Ottubru 2011 (1).
               
            
                  (2)
               
               
                  Id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (Direttiva Kwadru) (2) għandha tiġi inkorporata fil-Ftehim.
               
            
                  (3)
               
               
                  Ir-Regolament tal-Kummissjoni (KE) Nru 1060/2008 tas-7 ta’ Ottubru 2008 li jissostitwixxi l-Annessi I, III, IV, VI, VII, XI u XV tad-Direttiva 2007/46/KE tal-Parlament Ewropew u tal-Kunsill li tistabbilixxi qafas għall-approvazzjoni tal-vetturi bil-mutur u l-karrijiet tagħhom, u ta’ sistemi, komponenti u unitajiet separati tekniċi intiżi għal vetturi bħal dawn (Direttiva ta’ Qafas) (3) għandu jiġi inkorporat fil-Ftehim.
               
            
                  (4)
               
               
                  Ir-Regolament (KE) Nru 78/2009 tal-Parlament Ewropew u tal-Kunsill tal-14 ta’ Jannar 2009 dwar l-approvazzjoni tat-tip ta’ vetturi bil-mutur fir-rigward tal-ħarsien tal-persuni mexjin u ta’ utenti vulnerabbli oħra tat-triq, li jemenda d-Direttiva 2007/46/KE u jħassar id-Direttivi 2003/102/KE u 2005/66/KE (4) għandu jiġi inkorporat fil-Ftehim.
               
            
                  (5)
               
               
                  Ir-Regolament tal-Kummissjoni (KE) Nru 385/2009 tas-7 ta’ Mejju 2009 li jissostitwixxi l-Anness IX tad-Direttiva 2007/46/KE tal-Parlament Ewropew u tal-Kunsill li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (Direttiva Kwadru) (5) għandu jiġi inkorporat fil-Ftehim.
               
            
                  (6)
               
               
                  Id-Direttiva 2007/46/KE tħassar id-Direttiva tal-Kunsill 70/156/KEE (6) li hi inkorporata fil-Ftehim u għalhekk għandha titħassar skont il-Ftehim.
               
            
                  (7)
               
               
                  Ir-Regolament (KE) Nru 78/2009 iħassar id-Direttivi 2003/102/KE (7) u 2005/66/KE (8) tal-Parlament Ewropew u tal-Kunsill li ġew inkorporati fil-Ftehim u li għalhekk għandhom jitħassru skont il-Ftehim,
               
            ADOTTA DIN ID-DEĊIŻJONI:
      Artikolu 1
      Il-Kapitolu I tal-Anness II ta’ mal-Ftehim jiġi emendat kif ġej:
      
                  1.
               
               
                  It-test tal-punti 1 (id-Direttiva tal-Kunsill 70/156/KEE), 45zd (id-Direttiva 2003/102/KE tal-Parlament Ewropew u tal-Kunsill) u 45zm (id-Direttiva 2005/66/KE tal-Parlament Ewropew u tal-Kunsill) jitħassar.
               
            
                  2.
               
               
                  Il-punti li ġejjin jiddaħħlu wara l-punt 45zw (id-Direttiva 2009/78/KE tal-Parlament Ewropew u tal-Kunsill):
                  
                              “45zx.
                           
                           
                              
                                 32007 L 0046: id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (Direttiva Kwadru) (ĠU L 263, 9.10.2007, p. 1), kif emendata permezz:
                              
                                          —
                                       
                                       
                                          
                                             32008 R 1060: tar-Regolament tal-Kummissjoni (KE) Nru 1060/2008 tas-7 ta’ Ottubru 2008 (ĠU L 292, tal-31.10.2008, p. 1),
                                       
                                    
                                          —
                                       
                                       
                                          
                                             32009 R 0078: tar-Regolament (KE) Nru 78/2009 tal-Parlament Ewropew u tal-Kunsill tal-14 ta’ Jannar 2009 (ĠU L 35, 4.2.2009, p. 1),
                                       
                                    
                                          —
                                       
                                       
                                          
                                             32009 R 0385: tar-Regolament tal-Kummissjoni (KE) Nru 385/2009 tas-7 ta’ Mejju 2009 (ĠU L 118, 13.5.2009, p. 13).
                                       
                                    Għall-finijiet ta’ dan il-Ftehim, id-dispożizzjonijiet tad-Direttiva jinqraw bl-adattamenti li ġejjin:
                              
                                          (a)
                                       
                                       
                                          Fl-Anness VII, dan li ġej jiżdied fit-Taqsima 1 tal-Paragrafu 1 u fil-Paragrafu 1.1 tal-Appendiċi:
                                          ‘IS għall-Islanda;
                                          FL għal-Liechtenstein;
                                          16 għan-Norveġja.’
                                       
                                    
                                          (b)
                                       
                                       
                                          Fl-Anness IX, dan li ġej jiżdied mat-tabelli taħt il-punti 47 taċ-ĊERTIFIKAT TA’ KONFORMITÀ TAL-KE:
                                          
                                                      
                                                                  ‘—
                                                               
                                                               
                                                                  L-Islanda:
                                                                  …
                                                               
                                                            
                                                   
                                                      
                                                                  —
                                                               
                                                               
                                                                  Il-Liechtenstein:
                                                                  …
                                                               
                                                            
                                                   
                                                      
                                                                  —
                                                               
                                                               
                                                                  In-Norveġja
                                                                  …’
                                                               
                                                            
                                                
                                    
                        
                              45zy.
                           
                           
                              
                                 32009 R 0078: ir-Regolament (KE) Nru 78/2009 tal-Parlament Ewropew u tal-Kunsill tal-14 ta’ Jannar 2009 dwar l-approvazzjoni tat-tip ta’ vetturi bil-mutur fir-rigward tal-ħarsien tal-persuni mexjin u ta’ utenti vulnerabbli oħra tat-triq, li jemenda d-Direttiva 2007/46/KE u jħassar id-Direttivi 2003/102/KE u 2005/66/KE (ĠU L 35, 4.2.2009, p. 1).
                              Għall-finijiet ta’ dan il-Ftehim, id-dispożizzjonijiet tar-Regolament jinqraw bl-adattamenti li ġejjin:
                              Dan li ġej jiżdied mal-punt 1.1 tal-Anness IV:
                              
                                          ‘—
                                       
                                       
                                          IS għall-Islanda
                                       
                                    
                                          —
                                       
                                       
                                          FL għall-Lichtenstein,
                                       
                                    
                                          —
                                       
                                       
                                          16 għan-Norveġja.’”
                                       
                                    
                        
            Artikolu 2
      It-testi tar-Regolamenti (KE) Nru 1060/2008, (KE) Nru 78/2009 u (KE) Nru 385/2009, u tad-Direttiva 2007/46/KE, bil-lingwa Islandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ ma’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fil-11 ta’ Frar 2012, sakemm ikunu saru n-notifiki kollha skont l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu.
      
         Magħmul fi Brussell, l-10 ta’ Frar 2012.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 341, 22.12.2011, p. 74.
      
         (2)  ĠU L 263, 9.10.2007, p. 1.
      
         (3)  ĠU L 292, 31.10.2008, p. 1.
      
         (4)  ĠU L 35, 4.2.2009, p. 1.
      
         (5)  ĠU L 118, 13.5.2009, p. 13.
      
         (6)  ĠU L 42, 23.2.1970, p.1, Edizzjoni Speċjali bil-Malti: Kapitolu 13 Volum 001 p. 44 - 58.
      
         (7)  ĠU L 321, 6.12.2013, p. 15, Edizzjoni Speċjali bil-Malti: Kapitolu 13 Volume 32 p. 670 – 680.
      
         (8)  ĠU L 309, 25.11.2005, p. 37.
      
         (*)  Ma huma indikati l-ebda rekwiżiti kostituzzjonali.